Babelscape/SREDFM huggingface dataset:
Νέναντ Μιροσάβλεβιτς

O Νέναντ Μιροσάβλεβιτς είναι Σερβός ποδοσφαιριστής, γεννημένος στην Ποζέγκα στις 4 Σεπτεμβρίου 1977. Αγωνίζεται στη θέση του επιθετικού.

Άρχισε την καριέρα του από την ομάδα της Προλέτερ Ζρενζάνν όπου, μετά από 4 χρονιές, μετρούσε ήδη περισσότερες από 100 εμφανίσεις. Στη συνέχεια πήγε στην Σμεντερεβο όπου και εκεί μέσα σε 4 χρονιές είχε περισσότερες από 100 συμμετοχές και πλέον άνοιξαν οι πόρτες για μια καριέρα έξω από τα σύνορα της χώρας του. Έτσι αποφάσισε την μετεγγραφή του στην ισπανική ομάδα Καντίθ, οπού μάλιστα είχε και την ευκαιρία να αγωνιστεί στην δεύτερη του χρόνια με την ομάδα στη μεγάλη κατηγορία του Ισπανικού Πρωταθλήματος. Την επόμενη χρονιά αποφάσισε να επιστρέψει πίσω στην πατρίδα του, αρχικά στην Παρτιζάν Βελιγραδίου και μετέπειτα στην παλιά του ομάδα, την Σμεντερεβο. 

Αυτή την στιγμή αγωνίζεται στο Κυπριακό Πρωτάθλημα με τα χράματα του Α.Π.Ο.Ε.Λ., οπού βοήθησε την ομάδα να κατακτήσει το 20ο πρωτάθλημα της και το πρώτο για τον ίδιο.


Κατηγορία:Σέρβοι ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΦΚ Προλέτερ Ζρένιανιν
Κατηγορία:Ποδοσφαιριστές Νάπρεντακ Κρούσεβατς
Κατηγορία:Ποδοσφαιριστές ΦΚ Σμεντέρεβο
Κατηγορία:Ποδοσφαιριστές Κάδιθ ΚΦ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σουπερλίγκα Σερβίας
Επαρχία Χιίου

<br>

right|250px|thumb|Η θέση της νήσου Χιίουμαα στον χάρτη της Εσθονίας
Η Επαρχία Χιίου (εσθονικά:Hiiu maakond), ή Χιίουμαα, είναι μία από τις 15 Επαρχίες της Εσθονίας. Αποτελείται από την "Χιίουμαα" ή (Dagö), το δεύτερο σε μέγεθος νησί της Εσθονίας, και μια σειρά άλλα μικρότερα νησιά δίπλα του. Η επαρχία συνορεύει με την Επαρχία Λέενε στα ανατολικά και με την Επαρχία Σάαρε νότια. Το 0,8% του συνολικού πληθυσμού της Εσθονίας ζει στην επαρχία Χιίου.
Επαρχία Χάργιου

<br>

right|thumb|250px|Θέση της επαρχίας Χάργιου στο χάρτη της Εσθονίας
Η Επαρχία Χάργιου ή Χάριου (εσθονικα: Harju maakond), ή Χάργιουμαα, (λατινικά:Harria), αποτελεί σήμερα μια από τις 15 Επαρχίες της Εσθονίας. Βρίσκεται στην βόρειο Εσθονία, πάνω στην νότιο ακτή του κόλπου της Φινλανδίας, και συνορεύει με την Επαρχία Λέενε-Βίρου ανατολικά, την Επαρχία Γιέρβα νοτιοανατολικά, την Επαρχία Ράπλα προς τα νότια, και την Επαρχία Λέενε στα νοτιοδυτικά. 

Το 38,8% του συνολικού πληθυσμού της Εσθονίας ζει στην Επαρχία Χάργιου.

Το Τάλιν, η πρωτεύουσα της Εσθονίας, περιλαμβάνεται στην επαρχία. Το Δημοτικό Συμβούλιο του Τάλιν έχει υποβάλει αίτηση στην Κυβέρνηση της Εσθονίας να δοθεί ειδικό νομοθετικό καθεστώς στην πόλη.
Καμίλ Κοσόφσκι

<br>
Ο Κάμιλ Κοσόφσκι ("Kamil Kosowski", 30 Αυγούστου 1977) είναι Πολωνός ποδοσφαιριστής και αγωνίζεται στην θέση του μέσου. 

Παρόλο που αγωνίζεται στην θέση του μέσου συχνά προωθείται και δίνει βοήθειες στην επίθεση από τα αριστερά. Η μεγαλύτερη αναγνώριση στην Ευρώπη για τον Κοσόφσκι είναι όταν έπαιξε μαζί με την Βίσλα στο Κύπελλο UEFA (σημερινό Εuropa League) της περιόδου 2002-2003. Μετά από το τέλος εκείνης της χρονιάς πήγε στην Γερμανία και συγκεκριμένα στην Καιζερσλάουτερν και εκεί αγωνίστηκε 2 χρονιές. Τα επόμενα 2 χρόνια δινόταν δανεικός σε άλλες ομάδες. Την πρώτη του χρόνια αγωνίστηκε στην Σαουθάμπτον και στην Κίεβο Βερόνα. Στην συνέχεια επέστρεψε στην Πολωνία οπού αγωνίστηκε με την προηγούμενη του ομάδα την Βίσλα Κρακοβίας. Παρόλο που στο πρώτο μισό της χρονιάς βοήθησε πολύ την Βίσλα αφού ήταν ο πρώτος σε ασσιστ τελικά έλυσε το συμβόλαιο του κοινή συναινέσει λόγω διαφορών με τη διοίκηση της ομάδας. 
thumb|left|200px|Καμίλ Κοσόφσκι
Μετά που έμεινε ελεύθερος πήγε στην Ισπανική Κάντιθ αλλά και από εκεί έμεινε ελεύθερος παρόλο που υπόγραψε συμβόλαιο 2,5 χρόνων λόγω του ότι η ομάδα υποβιβάστηκε στην Β΄ κατηγορία Ισπανίας. Έτσι βρέθηκε στην Κύπρο και συγκεκριμένα στην ομάδα του Α.Π.Ο.Ε.Λ. όπου υπόγραψε συμβόλαιο 2 χρόνων. Από το πρώτο του επίσημο παιχνίδι στην Κύπρο έδειξε την διάθεση του στο να παίξει ποδόσφαιρο αφού σκόραρε το μοναδικό τέρμα στο παιχνίδι για το Super Cup. Στη συνέχεια με τα τέρματα που σκόραρε και με τις ασίστ του βοήθησε την ομάδα να κατακτήσει το πρωτάθλημα.

Με την Εθνική Πολωνίας ο Κάμιλ έχει αγωνιστεί συνολικά 50 φορές και σκόραρε 4 φορές. Η πιο σπουδαία επιτυχία του είναι ότι ήταν μέσα στην αποστολή της Εθνικής για το Παγκόσμιο Κύπελλο Ποδοσφαίρου 2006 παρόλο που έπαιξε μόλις 15 λεπτά εναντίον του Εκουαδόρ μετά από 3 αγώνες.
Χουάνγκ Σιένφαν

Ο Χουάνγκ Σιένφαν (κινεζικά: 黄现璠, 13 Νοεμβρίου 1899-18 Ιανουαρίου 1982) υπήρξε διάσημος κινέζος ανθρωπολόγος και ιστορικός, μία από τις μορφές που άσκησαν σημαντική επιρροή στην κινεζική ιστορία και ανθρωπολογία κατά το δεύτερο μισό του 20ου αιώνα.
Χέρμπερτ Χούβερ

O Χέρμπερτ Χούβερ ("Herbert Clark Hoover", 10 Αυγούστου 1874 - 20 Οκτωβρίου 1964) ήταν ο 31ος πρόεδρος των ΗΠΑ (1929-1933). Γεννήθηκε στο Ουέστ Μπράντς της Αϊόβα από γονείς Κουακέρους. Σπούδασε στο πανεπιστήμιο Τζορτζ Φοξ. Εργάστηκε ως μηχανικός ορυχείων το 1897. Το 1928, στις αμερικάνικες εκλογές, ο Χούβερ κατέβηκε με το Ρεπουμπλικανικό Κόμμα, όπου και κέρδισε τον αντίπαλό του Αλ Σμιθ με ποσοστό 58,2%, έναντι του αντιπάλου του με ποσοστό 40,8%, αλλά ανέλαβε τα πολιτικά του καθήκοντα το 1929. Ωστόσο, το 1929, υπό την προεδρία του, οι ΗΠΑ αντιμετώπισαν την Παγκόσμια οικονομική ύφεση του 1929. Αυτή η περίοδος έφερε στις ΗΠΑ την μεγαλύτερη οικονομική πτώση της ιστορίας τους ως το 1939, υπό την προεδρία του Φραγκλίνου Ρούσβελτ. Ο Χέρμπερτ Χούβερ απεβίωσε το 1964 στη Νέα Υόρκη σε ηλικία 90 ετών.
Ακρίτας Χλώρακας

Το Αθλητικό Σωματείο Ακρίτας Χλώρακας είναι κυπριακή ποδοσφαιρική ομάδα από τη Χλώρακα της επαρχίας Πάφου. Ιδρύθηκε το 1971. Χρώματα της ομάδας είναι το πράσινο και το άσπρο. Έδρα της ομάδας είναι το Κοινοτικό Στάδιο Χλώρακας. Έχει κατακτήσει τρία πρωταθλήματα Γ΄ κατηγορίας και ένα κύπελλο Γ΄ - Δ΄ κατηγορίας.
Κέντρο Νέων Ονήσιλος Σωτήρας

Το Κέντρο Νέων Ονήσιλος Σωτήρας (ή ο Ονήσιλλος Σωτήρας) ήταν κυπριακός αθλητικός σύλλογος από το δήμο Σωτήρας της επαρχίας Αμμοχώστου. Ιδρύθηκε το 1978. Διατηρούσε τμήματα ποδοσφαίρου, καλαθοσφαίρισης και ποδοσφαίρου σάλας.
Αθλητικός Σύλλογος Ισχύς Λύσης

O Αθλητικός Σύλλογος Ισχύς Λύσης ή ο ΑΣΙΛ (, διαβάζεται «ασίλ») είναι κυπριακή ποδοσφαιρική ομάδα από τη Λύση της επαρχίας Αμμοχώστου. Μετά την τουρκική εισβολή στην Κύπρο του 1974, ο ΑΣΙΛ είναι ένας προσφυγικός σύλλογος, ο οποίος από τότε εδρεύει στη Λάρνακα. Η ομάδα μετράει 8 συμμετοχές στην Α΄ κατηγορία της Κύπρου.
Ερνέστος Κούρτιος

Ο Ερνέστος Κούρτιος (Ernst Curtius) (Λίμπεκ 1814 - Βερολίνο 1896) ήταν Γερμανός ιστορικός και αρχαιολόγος, ο οποίος έζησε επί πολλά χρόνια στην Ελλάδα, εκπονώντας σπουδαίο αρχαιολογικό έργο. Ήταν αδελφός του φιλολόγου Γκέοργκ Κούρτιους, γνωστού για την έκδοση το 1852 της περίφημης «Ελληνικής Σχολικής Γραμματικής». Ο Κούρτιος ήταν οπαδός της διατήρησης των αρχαιολογικών τέχνεργων στον τόπο της ανακάλυψής τους κι επηρέασε την αρχαιολογική σκέψη, έτσι ώστε να θεωρείται πως μετά τον Κούρτιο, η αρχαιολογία δεν ήταν πλέον κυνήγι θησαυρών αλλά επιστημονική επιδίωξη.

Η Ελληνική Πολιτεία έχει τιμήσει τον σπουδαίο ιστορικό και αρχαιολόγο, δίνοντας τ' όνομά του σε δρόμο τοπικής σημασίας της Αθήνας, στην οποία ο Κούρτιος έμεινε για αρκετό διάστημα: η οδός "Ερνέστου Κουρτίου" συνδέει την περιοχή της Άνω Κυψέλης με το Γαλάτσι.
Ακρωτήριο Ταίναρο

thumb|Το νοτιότερο άκρο στη δορυφορική φωτογραφία, μεταξύ των δύο κόλπων.
Το Ακρωτήριο Ταίναρο ή Κάβο Ματαπάς είναι το νοτιότερο άκρο της ηπειρωτικής Ελλάδας και της Βαλκανικής χερσονήσου και βρίσκεται στον Νομό Λακωνίας. 

Πρόκειται για το ακρωτήριο της μεσαίας νότιας χερσονήσου Μάνη της Πελοποννήσου μεταξύ του Λακωνικού και του Μεσσηνιακού Κόλπου..
Πολυατομικό ιόν

thumb|right|200px|Μία πιθανή ηλεκτροστατική αναπαράσταση του νιτρικού ιόντος (ΝΟ3− ). Οι περιοχές που είναι χρωματισμένες με κόκκινο έχουν χαμηλότερη ενέργεια από τις περιοχές με κίτρινο
Πολυατομικό ιόν ονομάζεται ένα φορτισμένο σωματίδιο (ιόν) που αποτελείται από δύο ή περισσότερα άτομα συνδεδεμένα ομοιοπολικά μεταξύ τους ή από ένα σύνολο μετάλλων που μπορεί να θεωρηθεί ότι δρουν ως μία μονάδα στη δημιουργία κάποιου οξέος, βάσης ή άλατος.

Ιόντα αμμωνίου και υδροξειδίου

* Ένα ιόν υδροξειδίου αποτελείται από ένα άτομο οξυγόνου και ένα άτομο υδρογόνου. Ο χημικός τύπος του είναι ΟΗ- και έχει φορτίο -1
* Ένα ιόν αμμωνίου αποτελείται από ένα άτομο αζώτου και τέσσερα άτομα υδρογόνου. Ο χημικός του τύπος είναι ΝΗ4+ και έχει φορτίο +1

Υπάρχουν δύο “κανόνες” που μπορούν να χρησιμοποιηθούν για την ονοματολογία των πολυατομικών ιόντων. 
Ο πρώτος “κανόνας” λέει ότι όταν στο όνομα προστίθεται η λέξη “όξινο” , τότε ένα υδρογόνο προστίθεται στο χημικό τύπο του ιόντος και το φορτίο του αυξάνεται κατά 1 (προκύπτει από το γεγονός ότι το υδρογόνο έχει φορτίο +1). Παράδειγμα : 

CO32- : ανθρακικό

HCO3- : όξινο ανθρακικό

Ο δεύτερος “κανόνας” αφορά τον αριθμό των οξυγόνων στο ιόν. Ας πάρουμε για παράδειγμα τα ιόντα που σχηματίζει το χλώριο

χλώριο : Cl- (αριθμός οξείδωσης χλωρίου : -1 )

υποχλωριώδες : ClO- (αριθμός οξείδωσης χλωρίου : +1 )

χλωριώδες : ClO2- (αριθμός οξείδωσης χλωρίου : +3 )

χλωρικό : ClO3- (αριθμός οξείδωσης χλωρίου : +5 )

υπερχλωρικό : ClO4- (αριθμός οξείδωσης χλωρίου : +7 )

Πρώτα, ας σκεφτούμε ως βασική κατάληξη το «-ικό». Αν σε αυτό προστεθεί το πρόθεμα «υπερ-», τότε προστίθεται ένα οξυγόνο. Αν αλλάξουμε το «-ικό» σε «-ώδες», τότε αφαιρείται ένα οξυγόνο και αν κρατήσουμε το «-ώδες» και προσθέσουμε το πρόθεμα «υπο-», αφαιρείται άλλο ένα οξυγόνο, δηλαδή δύο στο σύνολο. Σε κάθε περίπτωση το φορτίο δεν επηρεάζεται.

Αυτοί οι “κανόνες” δεν ισχύουν για όλα τα πολυατομικά ιόντα, άλλα για τα πιο συνηθισμένα από αυτά ( θειϊκό, φωσφορικό, νιτρικό και χλωρικό).
Αθλητικός Όμιλος Αγία Νάπα

Ο Αθλητικός Όμιλος Αγία Νάπα είναι κυπριακή ποδοσφαιρική ομάδα από την Αγία Νάπα της επαρχίας Αμμοχώστου. Ιδρύθηκε το 1990. Μετράει 4 συμμετοχές στην Α΄ κατηγορία. Χρώματα της ομάδας είναι το πορτοκαλί και το μαύρο.
Αθλητικός Πολιτιστικός Σύλλογος Χαλκάνορας Ιδαλίου

Ο Αθλητικός Πολιτιστικός Σύλλογος Χαλκάνορας Ιδαλίου (ή ο Χαλκάνορας Ιδαλίου) είναι κυπριακό αθλητικό και πολιτιστικό σωματείο από το δήμο Ιδαλίου της επαρχίας Λευκωσίας. Διατηρεί τμήματα ποδοσφαίρου, νεολαίας, μουσικό και πολιτιστικό τμήμα. Η ποδοσφαιρική ομάδα του συλλόγου έχει συμμετάσχει δύο συνεχόμενες περιόδους στο πρωτάθλημα Α΄ κατηγορίας, το ανώτερο επίπεδο στην Κύπρο, στα μέσα της δεκαετίας του 1970. Χρώματα της ομάδας είναι το μπλε και το άσπρο.
Ομόνοια Αραδίππου

Η Ομόνοια Αραδίππου είναι κυπριακή ποδοσφαιρική ομάδα από την Αραδίππου της επαρχίας Λάρνακας. Ιδρύθηκε στις 4 Απριλίου 1929. Η ομάδα μετράει 13 συμμετοχές στην Α΄ κατηγορία, το ανώτατο ποδοσφαιρικό πρωτάθλημα της Κύπρου. Έχει κατακτήσει δύο φορές το πρωτάθλημα Β΄ κατηγορίας.
We Are the Champions

Το We Are the Champions είναι ροκ τραγούδι του βρετανικού συγκροτήματος Queen. Το τραγούδι περιλαμβάνεται στο άλμπουμ "News of the World" που κυκλοφόρησε στις 28 Οκτωβρίου 1977, ενώ σαν single είχε κυκλοφορήσει τρεις εβδομάδες νωρίτερα (7 Οκτωβρίου 1977).

Τη σύνθεση και τους στίχους του τραγουδιού υπογράφει ο Φρέντι Μέρκιουρι, ο οποίος κάνει τα κύρια φωνητικά στο τραγούδι, με τα υπόλοιπα μέλη του γκρουπ να ακολουθούν σε δεύτερη φωνή. Η διάρκεια του τραγουδιού είναι 2'59". Το τραγούδι σημείωσε σημαντική επιτυχία σε μία σειρά από χώρες κατά την περίοδο της κυκλοφορίας του, φτάνοντας Νο 1 στη Γαλλία, Νο 2 σε Ηνωμένο Βασίλειο και Ολλανδία, Νο 3 σε Ιρλανδία και Καναδά, Νο 4 στις ΗΠΑ, Νο 6 στη Νορβηγία κλπ. 

Το τραγούδι άντεξε στο χρόνο, καθώς λόγω του τίτλου του αποτελεί έναν άτυπο «ύμνο» αθλητικών αναμετρήσεων, κυρίως κατά τη στιγμή της απονομής των τροπαίων στις νικήτριες ομάδες μιας σειράς διοργανώσεων, τόσο σε εθνικό, όσο και σε διεθνές επίπεδο.


Κατηγορία:Ποδοσφαιρικοί ύμνοι και τραγούδια
Κατηγορία:Τραγούδια του 1977
Κατηγορία:Τραγούδια των Queen
Κατηγορία:Singles του 1977
Κατηγορία:Singles του 1978
Κατηγορία:Singles της Elektra Records
Κατηγορία:Singles της EMI Records
Ένωση Νέων ΘΟΪ Λακατάμιας

Η Ένωση Νέων ΘΟΪ Λακατάμιας ή το ΘΟΪ Λακατάμιας (διαβάζεται «θόι») είναι κυπριακή ποδοσφαιρική ομάδα από τη Λακατάμια της επαρχίας Λευκωσίας. Το πλήρες όνομα της ομάδας είναι Ένωση Νέων Θρησκευτικού Ορθόδοξου Ιδρύματος Λακατάμιας. Τα χρώματα της ομάδας είναι το μπλε και το κίτρινο. Αγωνίζεται στο Στάδιο ΘΟΪ στη Λακατάμια.
Πάβελ Νέντβεντ

Ο Πάβελ Νέντβεντ (τσεχικά: "Pavel Nedvěd", γεννήθηκε 30 Αυγούστου 1972) είναι Τσέχος πρώην ποδοσφαιριστής και παίκτης της Εθνικής Τσεχίας. Έχει ψηφιστεί καλύτερος παίκτης στην Ευρώπη (Χρυσή Μπάλα) το 2003.
Επαρχία Γιόγκεβα

<br>

right|250px|thumb|Η θέση της Επαρχίας Γιόγκεβα στον χάρτη της Εσθονίας
Η Επαρχία Γιόγκεβα (εσθονικά: Jõgeva maakond), ή Γιογκέβαμαα, είναι μια από τις 15 Επαρχίες της Εσθονίας. Βρίσκεται στο ανατολικό τμήμα της χώρας και συνορεύει με Επαρχία Ίντα-Βίρου βορειοανατολικά, την λίμνη Πέιπους στα ανατολικά, την Επαρχία Τάρτου προς νότια, την Επαρχία Βίλγιαντι προς νοδιοδυτικά, την Επαρχία Γιέρβα προς τα βορειοδυτικά και την Επαρχία Λέενε-Βίρου προς τα βόρεια. Το 2.8% του συνολικού πληθυσμού της Εσθονίας ζει στην επαρχία Γιόγκεβα.
Κάρλος Καστελιόνε

Ο Κάρλος Καστελιόνε (ισπαν.: " Carlos Damián Casteglione") (γεν. 1980), είναι ποδοσφαιριστής από την Αργεντινή. Αγωνίστηκε για πολλά χρόνια στην Αρσενάλ Σαραντί, της οποίας υπήρξε αρχηγός. Από τον Ιούλιο 2009 μεταγράφηκε ως δανεικός στον Πανιώνιο. Έχει ύψος 1,81 μ. και βάρος 80 κ. Είναι αριστεροπόδαρος και αγωνίζεται τόσο ως αριστερός αμυντικός όσο και ως αμυντικός μέσος, ενώ δεν παραλείπει να προωθείται και να σκοράρει.
Αντιδραστήριο

thumb|300px|Ερμάρι με αντιδραστήρια σε χημικό εργαστήριο
Αντιδραστήριο ("αγγλ." Reagent), ή αντιδρών, είναι ουσία ή χημική ένωση που συμμετέχει σε μία χημική αντίδραση.
Οι διαλύτες και οι καταλύτες, ενώ "εμπλέκονται" σε μια αντίδραση, συνήθως δεν αναφέρονται ως αντιδραστήρια. 

Παρόλο που οι όροι "αντιδραστήριο" και "αντιδρών" συνήθως χρησιμοποιούνται χωρίς διάκριση, ο όρος "αντιδραστήριο" είναι περισσότερο εξειδικευμένος και αναφέρεται σε μια ουσία που προσθέτουμε σε ένα σύστημα με σκοπό να προκαλέσουμε χημική αντίδραση, να ελέγξουμε αν μια συγκεκριμένη χημική αντίδραση λαμβάνει χώρα ή να ταυτοποιήσουμε-διακρίνουμε μια χημική ουσία. Παραδείγματα τέτοιων "αναλυτικών αντιδραστηρίων" αποτελούν το Φελίγγειο υγρό και το αντιδραστήριο Tollens. Στην οργανική χημεία, τα αντιδραστήρια είναι χημικές ενώσεις ή μίγματα, συχνά αποτελούμενα από ανόργανα ή μικρά οργανικά μόρια, που τα χρησιμοποιούμε για να πετύχουμε μετασχηματισμούς μορίων ή συνθέσεις οργανικών ενώσεων. Παραδείγματα οργανικών αντιδραστηρίων είναι το αντιδραστήριο Collins, το αντιδραστήριο Fenton και τα αντιδραστήρια Grignard.

Μια άλλη χρήση του όρου "αντιδραστήριο" γίνεται στην ποιοτική ανάλυση και αναφέρεται στο "πρότυπο αντιδραστήριο". Αυτό χρησιμοποιείται στην παρασκευή άλλων αντιδραστηρίων με αυστηρές και απόλυτα συγκεκριμένες ιδιότητες ή στον έλεγχο καθαρότητας διαφόρων ουσιών. Οι προδιαγραφές των "πρότυπων αντιδραστηρίων" καθορίζονται από οργανισμούς όπως ο διεθνής ASTM. Για παράδειγμα, ένα "πρότυπο αντιδραστήριο" ελέγχου της ποιότητας του πόσιμου νερού δεν επιτρέπεται να περιέχει παρά μόνο πολύ μικρές ποσότητες προσμίξεων όπως νάτριο, ιόντα χλωρίου, πυρίτιο και βακτηρίδια καθώς και πολύ μεγάλη ηλεκτρική αντίσταση.
Επαρχία Λέενε

<br>

right|250px|thumb|Η θέση της επαρχίας Λέενε στον χάρτη της Εσθονίας
Η Επαρχία Λέενε (εσθονικά:Lääne maakond), ή Λέενεμαα (λατινικά:Rotalia) είναι μια από τις 15 Επαρχίες της Εσθονίας . Βρίσκεται στην Δυτική Εσθονία και συνορεύει με την Βαλτική Θάλασσα προς βορράν, την Επαρχία Χάργιου προς τα βορειοανατολικά, την Επαρχία Ράπλα προς ανατολάς, την Επαρχία Πάρνου νότια, και τις νησιωτικές επαρχίες Σάαρε και Χιίου προς τα δυτικά. Το 2.1% του συνολικού πληθυσμού της Εσθονίας ζει στην επαρχία Λέενε.
Ηλίας Μισαηλίδης

Ο Ηλίας Μισαηλίδης (1914- 16 Δεκεμβρίου 1996) υπήρξε πρωταθλητής Ελλάδος στο στίβο τη δεκαετία του ’30 στους δρόμους παρατεταμένης ταχύτητας (200 και 400 μ.) και μέλος της εθνικής ομάδας σκυταλοδρομίας 4Χ400 στους βαλκανικούς αγώνες στίβου. Ως αθλητής του Πανιωνίου Γ.Σ. αναδείχθηκε πρωταθλητής Ελλάδος στα 400 μ. και κατέρριψε το πανελλήνιο ρεκόρ. Μεταπολεμικά διετέλεσε προπονητής και θεμελιωτής του τμήματος στίβου του σωματείου, πρόεδρος του συλλόγου, αντιπρόεδρος και πρόεδρος του ΣΕΓΑΣ. Θεωρείται προσωπικότητα με μεγάλη προσφορά στον ελληνικό κλασικό αθλητισμό και τη δεκαετία του 2000 οι πανελλήνιοι αγώνες ανδρών και γυναικών ήταν αφιερωμένοι στη μνήμη του.
Δ΄ κατηγορία ποδοσφαίρου ανδρών Κύπρου 2009-10

Η Δ΄ κατηγορία ποδοσφαίρου ανδρών Κύπρου 2009-10 ήταν η 25η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωση Νέων Παρεκκλησιάς για 1η φορά στην ιστορία της.
Επαρχία Λέενε-Βίρου

<br>

right|250px|thumb|Η θέση της επαρχίας Λέενε-Βίρου στον χάρτη της Εσθονίας
Η Επαρχία Λέενε-Βίρου (εσθονικά:Lääne-Viru maakond), ή Λέενε-Βίρουμαα, είναι μια από τις 15 επαρχίες της Εσθονίας. Βρίσκεται στην Βόρειο Εσθονία, στην νότιο ακτή του κόλπου της Φινλανδίας. Στα εσθονικά, "lääne" σημαίνει δύση και "ida" σημαίνει ανατολή. Η επαρχία συνορεύει με την Επαρχία Ίντα-Βίρου ανατολικά, την Επαρχία Γιόγκεβα νότια, τις Επαρχία Γιέρβα και Επαρχία Χάργιου δυτικά. Το 5.0% του συνολικού πληθυσμού της Εσθονίας ζει στην Λέενε-Βίρου.
Νικόλαος Στεφανάκης

Ο Νικόλαος Στεφανάκης υπήρξε πρωταθλητής Ελλάδος στο στίβο κατά τις δεκαετίες του ’30 και ’40 στις ρίψεις και μέλος της εθνικής ομάδας στους Βαλκανικούς Αγώνες Στίβου. Ως αθλητής του Πανιωνίου Γ.Σ. αναδείχθηκε πρωταθλητής Ελλάδος στη σφαιροβολία και κατέρριψε το πανελλήνιο ρεκόρ.
Παράσημο της Νίκης

Το Παράσημο της Νίκης (ρώσικα: Орден «Победа») ήταν η ανώτερη στρατιωτική διάκριση της Σοβιετικής Ένωσης και ένα από τα πιο σπάνια παράσημα παγκοσμίως. Το παράσημο απονέμονταν μόνο σε στρατηγούς και στρατάρχες για την επιτυχή διεξαγωγή στρατιωτικής επιχείρησης που να περιελάμβανε μια ή περισσότερες ομάδες στρατιών και να είχε αποτέλεσμα «επιτυχημένη επιχείρηση στο πλαίσιο ενός ή περισσοτέρων μετώπων με ριζική αλλαγή της κατάστασης υπέρ του Κόκκινου Στρατού.» Καθ' όλη την ιστορία του, το παράσημο απονεμήθηκε σε δεκατρείς Σοβιετικούς και πέντε Ξένους ηγέτες, ενώ ανακλήθηκε μία φορά.
Αλτίν Χατζί

Ο Αλτίν Χατζί είναι ποδοσφαιριστής και αγωνίζεται στην άμυνα αλλά συχνά προωθείται στο αριστερό άκρο της μέσης. Έχει παίξει σε πολλές ομάδες κυρίως σε ομάδες της Ελλάδας της Βουλγαρίας και της Κύπρου. Έχει κατακτήσει μόλις ένα πρωτάθλημα και αυτό με την ομάδα του Α.Π.Ο.Ε.Λ. την περίοδο 2008-2009. 

Το συμβόλαιο του με την ομάδα του ΑΠΟΕΛ έληγε στο τέλος της περιόδου του 2010 και υπολογιζόταν ότι θα σταματήσει το ποδόσφαιρο. Εξαιρετικά είναι και τα στατιστικά του με την Εθνική Αλβανίας. Είναι ο τέταρτος σε συμμετοχές στην εθνική της χώρας του μετρώντας 67 συμμετοχές.

Από το 2010 ως το 2012 αγωνίστηκε στο τέλος της καριέρας του με την φανέλα του Απόλλωνα Καλαμαριάς στην Δ΄ Εθνική, συμμετέχοντας στην προσπάθεια του συλλόγου να επανέλθει στις μεγάλες κατηγορίες μετά τον υποβιβασμό του λόγω χρεών.

Κατηγορία:Αμυντικοί ποδοσφαιριστές
Κατηγορία:Αλβανοί ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Λίτεξ Λόβετς
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Λουφτετάρι
Κατηγορία:Ποδοσφαιριστές Σούπερ Λιγκ Ελλάδας
Δ΄ κατηγορία ποδοσφαίρου ανδρών Κύπρου 2008-09

Η Δ΄ κατηγορία ποδοσφαίρου ανδρών Κύπρου 2008-09 ήταν η 24η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Αχυρώνας Λιοπετρίου για 3η φορά στην ιστορία του.
Δήμος Άμφισσας

Ο Δήμος Άμφισσας του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Άμφισσας και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Δελφών. Βρισκόταν στα ανατολικά του νομού. Καταλάμβανε έκταση ανάμεσα στα βουνά Παρνασσό και Γκιώνα και απλωνόταν στο μεγαλύτερο τμήμα της πεδιάδας της Άμφισσας. Ο δήμος Άμφισσας συνόρευε με τους δήμους Γραβιάς, Ιτέας, Λιδωρικίου, Δελφών, Παρνασσού και Γαλαξειδίου. Ο δήμος φημιζόταν για την παραγωγή βρώσιμης ελιάς και ελαιολάδου.
Πολ Τίσντεϊλ

Ο Πολ Τίσντεϊλ (αγγλ.: " Paul Robert Tisdale") (γεν. 1973), είναι πρώην ποδοσφαιριστής και νυν προπονητής από τη Μάλτα, ο οποίος υπήρξε διεθνής με την εθνική νέων της Αγγλίας. Ξεκίνησε από τη Σαουθάμπτον και από το 1991 ως το 2007 αγωνίστηκε σε διάφορους επαγγελματικούς συλλόγους στα πρωταθλήματα Αγγλίας, Σκοτίας, Φινλανδίας και Ελλάδας, όπου είχε ένα πέρασμα από τον Πανιώνιο. Έχει ύψος 1,75 μ. και αγωνιζόταν στη μεσαία γραμμή. Από το 2006 είναι προπονητής της Έξετερ Σίτι.
Στυλιανός Κυριακίδης

Ο Στυλιανός Κυριακίδης ή Στέλιος Κυριακίδης (Στατός Πάφου 4 Μαΐου 1910 - Φιλοθέη Αττικής 10 Δεκεμβρίου 1987) ήταν Έλληνας αθλητής από την Κύπρο, δρομέας ημιαντοχής και αντοχής και μέλος της ελληνικής εθνικής ομάδας στίβου. Υπήρξε Πανελληνιονίκης, Βαλκανιονίκης, νικητής στους Παγκύπριους αγώνες και έλαβε μέρος σε δύο Ολυμπιάδες (Βερολίνο 1936, Λονδίνο 1948). Αθλητικά ανήκε στο δυναμικό του Γυμναστικού Συλλόγου Ολύμπια Λεμεσού, ωστόσο έχει λάβει μέρος σε αγώνες και ως αθλητής του Παναθηναϊκού Αθλητικού Ομίλου. 
Έμεινε γνωστός για την μεγάλη νίκη του στον Μαραθώνιο της Βοστώνης το 1946 που την εποχή εκείνη ήταν μία από τις μεγαλύτερες επιτυχίες του ελληνικού αθλητισμού. Ήταν ο πρώτος αθλητής εκτός Αμερικής-Καναδά που νίκησε στον Μαραθώνιο της Βοστώνης και ο πρώτος που χρησιμοποίησε χρονομετρητή χειρός.
Άδωνις Ιδαλίου

Ο Αθλητικός Καλλιτεχνικός Σύλλογος Άδωνις Ιδαλίου (ή ο Άδωνις Ιδαλίου) είναι κυπριακός αθλητικός και καλλιτεχνικός σύλλογος από το Δάλι της επαρχίας Λευκωσίας. Ιδρύθηκε το 1956. Στο αθλητικό τομέα διατηρεί ποδοσφαιρική ομάδα και στο καλλιτεχνικό τομέα έχει θεατρική ομάδα. Χρώματα της ομάδας είναι το πράσινο και το άσπρο.
Όμπλαστ της Σαμάρα

right|200px
right|200px|Η σημαία του Όμπλαστ της Σαμάρα

Το Όμπλαστ της Σαμάρα (ρωσικά: "Сама́рская о́бласть") είναι ομοσπονδιακό υποκείμενο της Ρωσίας. Βρίσκεται στο Ομοσπονδιακό Διαμέρισμα Βόλγα. Το διοικητικό του κέντρο είναι η πόλη της Σαμάρα (1.164.685 κάτοικοι - απογραφή 2010). Στην διάρκεια της Ρωσικής Επανάστασης του 1905 ήταν η έδρα της θνησιγενούς "Δημοκρατίας του Σταρομπουγιάν". Μια άλλη μεγάλη πόλη είναι το Τολιάττι (719.632 κάτοικοι - απογραφή 2010), η μεγαλύτερη πόλη της Ρωσίας που δεν είναι πρωτεύουσα κάποιου ομοσπονδιακού υποκειμένου. 

Έκταση: 53.600 τ.χλμ.
Πληθυσμός: 3.239.737 (σύμφωνα με την ρωσική απογραφή του 2002).
Αθλητική Ένωση Ζακακίου

thumb|80px|Παλαιότερο έμβλημα της ομάδας
Η Αθλητική Ένωση Ζακακίου ή η ΑΕΖ (διαβάζεται «αέζ») είναι κυπριακός αθλητικός σύλλογος με έδρα το Ζακάκι του Δήμου Λεμεσού. Ιδρύθηκε τον Μάιο του 1956 και από τότε διατηρεί ποδοσφαιρική ομάδα. Το 2014 δημιούργησε και ομάδα καλαθόσφαιρας. Χρώματα του συλλόγου είναι το πράσινο και το άσπρο.
Α.Ο. Χαλκίς

Ο Αθλητικός Όμιλος Χαλκίς (Α.Ο.Χ., γνωστός και ως "Α.Ο. Χαλκίδας") είναι αθλητικός σύλλογος της Χαλκίδας. Έχει έδρα το Δημοτικό Στάδιο Χαλκίδας. Τα χρώματα της ομάδας είναι το μπλε και το μαύρο και το έμβλημά της είναι η νύμφη Αρέθουσα. 

Δημιουργήθηκε το 1967, ύστερα από αναγκαστική συγχώνευση που επέβαλε το δικτατορικό καθεστώς του Ολυμπιακού Χαλκίδος και του Ευρίπου Χαλκίδος. Ένας από τους μεγαλύτερους παράγοντες και πρωταρχικό μέλος του Α.Ο. Χαλκίς ήταν ο "Τάσος Καμπούρης", το όνομα του οποίου έχει δοθεί στο "Κλειστό Γυμναστήριο Κανήθου" της πόλης.
Αχυρώνας Λιοπετρίου

"Για το ιστορικό γεγονός του ολοκαυτώματος του αχυρώνα του Λιοπετρίου βλέπε στο άρθρο Μάχη του Αχυρώνα Λιοπετρίου"
Η Ένωση Νέων Αχυρώνα Λιοπετρίου (ή ο Αχυρώνας Λιοπετρίου) είναι κυπριακή ποδοσφαιρική ομάδα με έδρα το Λιοπέτρι της επαρχίας Αμμοχώστου. Ιδρύθηκε το 1960. Τα χρώματα της ομάδας είναι το μπλε και το κίτρινο. Ως έδρα χρησιμοποιεί το Κοινοτικό Στάδιο Λιοπετρίου.
Επαρχία Πάρνου

right|250px|thumb|Η θέση της επαρχίας Πάρνου στον χάρτη της Εσθονίας
Η Επαρχία Πάρνου (εσθονικά:Pärnu maakond), ή Πάρνουμαα, είναι μια από τις 15 Επαρχίες της Εσθονίας. Βρίσκεται στο νοτιοδυτικό τμήμα της χώρας, στην ακτογραμμή του "Κόλπου της Ρίγα", και συνορεύει με τις επαρχίες Λέενε και Ράπλα βόρεια, τις επαρχίες Γιέρβα και Βίλγιαντι ανατολικά, και με την Λεττονία προς τον νότο. Το 6.6% του συνολικού πληθυσμού της Εσθονίας ζει στην επαρχία Πάρνου.

Η Πάρνου είναι η μεγαλύτερη σε έκταση επαρχία της Εσθονίας.
Αναγέννηση Γερμασόγειας

Η Αναγέννηση Γερμασόγειας είναι ένα κυπριακό αθλητικό σωματείο το οποίο προέρχεται από τη Γερμασόγεια της επαρχίας Λεμεσού. Διατηρεί τμήματα ποδοσφαίρου και καλαθοσφαίρισης ανδρών και γυναικών. Ιδρύθηκε το 1956. Χρώματα του σωματείου είναι το μπλε και το άσπρο.
Σπάρτακος Κιτίου

Ο Σπάρτακος Κιτίου είναι κυπριακή ποδοσφαιρική ομάδα με έδρα το Κίτι της επαρχίας Λάρνακας. Η ομάδα ιδρύθηκε το 1958. Χρώματα της ομάδας είναι το κόκκινο και το άσπρο. Έδρα της ομάδας είναι το Κοινοτικό Στάδιο Κιτίου.
Ηρακλής Γερολάκκου

Ο Ηρακλής Γερολάκκου (επίσημα: Νεολαία Αγροτών Γερόλακκου Ηρακλής) είναι κυπριακή ποδοσφαιρική ομάδα από το Γερόλακκο της επαρχίας Λευκωσίας. Ιδρύθηκε το 1948. Η έδρα της ομάδας βρίσκεται στο Γερόλακκο, ωστόσο από το 1974 δεν μπορεί να τη χρησιμοποιήσει λόγω της τουρκικής εισβολής και κατοχής. Προσωρινή ποδοσφαιρική έδρα της ομάδας αποτελεί το Στάδιο Κύκκου στη Λευκωσία. Χρώματα της ομάδας είναι το κίτρινο και το γαλάζιο.
Αθλητική Ένωση Κυθραίας

Η Αθλητική Ένωση Κυθραίας (ή η ΑΕΚ Κυθραίας) ήταν κυπριακή ποδοσφαιρική ομάδα με έδρα την Κυθρέα της επαρχίας Λευκωσίας. Η ομάδα ιδρύθηκε το 1950 στην Κυθρέα. Μετά την τούρκικη εισβολή και κατοχή του 1974 και την κατάληψη της Κυθρέας από τα τουρκικά στρατεύματα, εδρεύει στην Αγλαντζιά της Λευκωσίας. Συμμετείχε στα πρωταθλήματα Γ΄ κατηγορίας και Δ΄ κατηγορίας. Χρώματα της ομάδας είναι το κίτρινο και μαύρο .
Αναγέννηση Τραχωνίου

Η Αναγέννηση Τραχωνίου ήταν κυπριακή ποδοσφαιρική ομάδα με έδρα το Τραχώνι της επαρχίας Λεμεσού. Η Αναγέννηση έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώματα της ομάδας είναι το κόκκινο και το άσπρο. Έδρα της ομάδας είναι το Κοινοτικό Στάδιο Τραχωνίου.
Αθλητικός Πολιτιστικός Όμιλος Πάφου

Ο Αθλητικός Πολιτιστικός Όμιλος Πάφου (ή ο ΑΠΟΠ Πάφου) είναι ένα κυπριακό αθλητικό και πολιτιστικό σωματείο με έδρα την Πάφο. Ιδρύθηκε το 1953 ως Αθλητικός Ποδοσφαιρικός Όμιλος Πάφου (γνωστός ως ΑΠΟΠ Πάφου), έχοντας μόνο ποδοσφαιρική ομάδα. Το 2000 η ποδοσφαιρική ομάδα ενοποιήθηκε τον Ευαγόρα Πάφου δημιουργώντας την Αθλητική Ένωση Πάφου (ΑΕΠ). Ωστόσο, ο ΑΠΟΠ διατηρήθηκε σαν αθλητικό και πολιτιστικό σωματείο και μετονομάστηκε σε Αθλητικός Πολιτιστικός Όμιλος Πάφου, διοργανώνοντας πολιτιστικές εκδηλώσεις ενώ ταυτόχρονα δημιούργησε τμήματα καλαθοσφαίρισης ανδρών και γυναικών. Χρώματα του σωματείου είναι το μπλε και το άσπρο.
Ορφέας Λευκωσίας

O Αθλητικός Σύλλογος Ορφέας Λευκωσίας (ή ο Ορφέας Λευκωσίας) είναι κυπριακή ποδοσφαιρική ομάδα με έδρα τη Λευκωσία. Ιδρύθηκε το 1948. Η ομάδα μετράει 4 συμμετοχές στην Α΄ κατηγορία Κύπρου. Έχει κατακτήσει δύο πρωταθλήματα Β΄ κατηγορίας, ένα πρωτάθλημα Γ΄ κατηγορίας και ένα πρωτάθλημα Δ΄ κατηγορίας.
Δάφνη Τρούλλων

Η Δάφνη Τρούλλων είναι κυπριακός αθλητικός σύλλογος με έδρα τους Τρούλλους της επαρχίας Λάρνακας. Ιδρύθηκε το 1952. Διαθέτει τμήμα επιτραπέζιας αντισφαίρισης, τμήμα σκοποβολής και τμήμα πολιτιστικών δραστηριοτήτων. Παλαιότερα διατηρούσε και ποδοσφαιρικές ομάδες ανδρών και γυναικών. Χρώματα του συλλόγου είναι το πράσινο και το άσπρο.
ΑΣΠΙΣ Πύλας

Η ΑΣΠΙΣ Πύλας (διαβάζεται «ασπίς») είναι κυπριακή ποδοσφαιρική ομάδα με έδρα την Πύλα της επαρχίας Λάρνακας. Ιδρύθηκε το 1957. Χρώματα της ομάδας είναι το πράσινο και το άσπρο. Έδρα της ομάδας είναι το Κοινοτικό Γήπεδο Πύλας.
Ευαγόρας Πάφου

Ο Αθλητικός Σύλλογος Ευαγόρας Πάφου (ή ο Ευαγόρας Πάφου) είναι ένα κυπριακό πολιτιστικό σωματείο με έδρα την Πάφο. Ιδρύθηκε το 1961 ως αθλητικός σύλλογος, δημιουργώντας ποδοσφαιρική ομάδα. Η ομάδα συμμετείχε στα πρωταθλήματα Α΄ κατηγορίας και Β΄ κατηγορίας. Έδρα της ομάδας ήταν το Παφιακό Στάδιο. Το 2000 η ποδοσφαιρική ομάδα ενοποιήθηκε με τον ΑΠΟΠ Πάφου δημιουργώντας την Αθλητική Ένωση Πάφου (ΑΕΠ). Ωστόσο, ο Ευαγόρας Πάφου διατηρήθηκε σαν πολιτιστικό σωματείο.
Αθλητική Ποδοσφαιρική Ένωση Πελενδρίου

:"Για την ομάδα με έδρα την Κυπερούντα, διαβάστε: ΑΠΕΠ Πιτσιλιάς"
Η Αθλητική Ποδοσφαιρική Ένωση Πελενδρίου ή η AΠΕΠ Πελενδρίου (διαβάζεται «απέπ») είναι κυπριακό ποδοσφαιρικό σωματείο με έδρα το Πελένδρι της επαρχίας Λεμεσού. Χρώματα της ομάδας είναι το πράσινο και το άσπρο.
Σουρουκλής Τρούλλων

Ο Σουρουκλής Τρούλλων ήταν κυπριακή ποδοσφαιρική ομάδα με έδρα το χωριό Τρούλλοι της επαρχίας Λάρνακας. Αποτελούσε την ποδοσφαιρική ομάδα του Εθνικού Αθλητικού Σύλλογου Σουρουκλής Τρούλλων. Το όνομα του συλλόγου προέρχεται από τον ήρωα του χωριού, Ανδρέα Σουρουκλή, ο οποίος ήταν αγωνιστής της ΕΟΚΑ. Η ποδοσφαιρική ομάδα δημιουργήθηκε μαζί με την ίδρυση του συλλόγου, το 1972, ως Αθλητική Ένωση Τρούλλων και το 1974 μετονομάστηκε σε Σουρουκλής Τρούλλων. Χρώματα της ομάδας ήταν το μπλε και το άσπρο.
Όλυμπος Ξυλοφάγου

Ο Αθλητικός Σύλλογος Όλυμπος Ξυλοφάγου είναι κυπριακή ποδοσφαιρική ομάδα με έδρα τη Ξυλοφάγου της επαρχίας Λάρνακας. Ιδρύθηκε το 1952. Χρώματα της ομάδας είναι το πράσινο και το άσπρο και έμβλημα της το βουνό Όλυμπος. Έδρα της ομάδας είναι το Μακάρειο Αθλητικό Κέντρο Όλυμπου Ξυλοφάγου.
Φάμπιο Καπέλλο

O Φάμπιο Καπέλλο ("Fabio Capello", 18 Ιουνίου 1946) είναι Ιταλός προπονητής ποδοσφαίρου και πρώην ποδοσφαιριστής.

Γεννήθηκε στις 18 Ιουνίου του 1946. Είναι απο τον Ιούλιο του 2012 ο προπονητής της Εθνικής ομάδας ποδοσφαίρου της Ρωσίας. Ο Καπέλλο ως ποδοσφαιριστής ήταν διεθνής με την εθνικη ομάδα της Ιταλίας και κατέκτησε τίτλους με την ΑΣ Ρόμα την Γιουβέντους και την ΑΚ Μίλαν ενώ ως προπονητής έχει κατακτήσει τον Εθνικό τίτλο με όποια ομάδα σε συλλογικό επίπεδο έχει προπονήσει μέχρι στιγμής.
Ηλίας Χαραλάμπους

Ο Ηλίας Χαραλάμπους είναι ποδοσφαιριστής και αγωνίζεται στην θέση του αμυντικού. 

Άρχισε την καριέρα του από την Ομόνοια Λευκωσίας από οπού και πήρε γρήγορα φανέλα βασικού με την εκπληκτική του απόδοση. Στην πρώτη του θητεία με την Ομόνοια κατάφερε να κατακτήσει 2 πρωταθλήματα και 2 κύπελλα. Με το τέλος του συμβολαίου του πολλές ήταν οι ομάδες που θέλησαν να τον αποκτήσουν κυρίως από την Ελλάδα. Ο ΠΑΟΚ όμως ήταν αυτός που κατάφερε να του αποσπάσει την υπογραφή. 

Παρόλο που δεν κατάφερε να προσαρμοστεί απόλυτα στο Ελληνικό Πρωτάθλημα ο Χαραλάμπους ήταν σχεδόν πάντα στην αποστολή του ΠΑΟΚ και τον βοήθησε πολύ στα παιχνίδια που έπαιξε. Μετά από 2 χρόνια επέστρεψε και πάλι στην παλιά του ομάδα, την Ομόνοια. Την περίοδο 2009-2010 θα είναι ο αρχηγός της Ομόνοιας, αφού ο Κώστας Καϊάφας αποχωρεί από την ενεργό δράση.

Στις 31 Μαΐου του 2011 ο αρχηγός της Ομόνοιας ενημερώθηκε από την διοίκηση πως είναι εκτός πλάνων της τεχνικής ηγεσίας (Νεόφυτος Λάρκου). Ο ποδοσφαιριστής που βγήκε από τις ακαδημίες της αγαπημένης του ομάδας και σε ενεργό δράση με την Ομόνοια από το 2000 λέει αντίο στην ομάδα του. 

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Αλκής Λάρνακας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Καρλσρούη ΣΚ
Κατηγορία:Ποδοσφαιριστές ΦΚ Βασλούι
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Αρχείο Μαρξισμού

Το Αρχείο Μαρξισμού ήταν μαρξιστικό περιοδικό που εκδιδόταν στην Ελλάδα κατά τις περιόδους 1923-1925 και 1927-1928. Από τον τίτλο του περιοδικού πήρε το όνομα του το ιδιότυπο ελληνικό μαρξιστικό ρεύμα του Αρχειομαρξισμού.
Γιάννης Παπουλίδης

Ο Γιάννης Παπουλίδης (γεν. 1968), είναι παλαίμαχος Έλληνας αμυντικός ποδοσφαιριστής, ο οποίος αγωνίστηκε στον Πανιώνιο στα τέλη της δεκαετίας του ’80 και στις αρχές της δεκαετίας του ’90. Υπήρξε διεθνής με τις «μικρές» εθνικές ομάδες.
Νίκος Σαργκάνης

Ο Νίκος Σαργκάνης (Ραφήνα, 13 Ιανουαρίου 1954) του Βασιλείου και της Καλομοίρας, είναι Έλληνας παλαίμαχος διεθνής τερματοφύλακας ποδοσφαίρου, ο οποίος διέπρεψε κατά τη δεκαετία του ’80 αγωνιζόμενος στον Ολυμπιακό, στον Παναθηναϊκό και σε άλλες ομάδες. Εκτός από την καλή του απόδοση κάτω από τα δοκάρια, είχε ειδικευτεί στην εκτέλεση πέναλτι, σημειώνοντας αρκετά γκολ. Είχε το παρατσούκλι «φάντομ».
Κομμουνιστικό Αρχειομαρξιστικό Κόμμα Ελλάδας

Το Κομμουνιστικό Αρχειομαρξιστικό Κόμμα Ελλάδας, που αργότερα μετονομάστηκε σε "Αρχειομαρξιστικό Κόμμα Ελλάδας" και σε "Αρχειομαρξιστικό Σοσιαλιστικό Κόμμα Ελλάδας", ήταν αρχειομαρξιστική οργάνωση που δραστηριοποιήθηκε την περίοδο 1934-1951.
Μάχη της Ισσού

Η Μάχη της Ισσού (ή 1η Μάχη της Ισσού) ήταν η σημαντική μάχη που έδωσε ο Αλέξανδρος Γ΄ (Μέγας Αλέξανδρος) το 333 π.Χ. στο στενό που διαμορφωνόταν εκείνη την εποχή μεταξύ όρους Ἁμανός και Ισσικού κόλπου, κοντά στις Κιλίκιες πύλες, κατά του Δαρείου Γ' μεγάλου βασιλέα της αυτοκρατορίας των Αχαιμενιδών (των Περσών). Γνωρίζοντας ο Αλέξανδρος πως ο Δαρείος έχει συγκεντρώσει στην κοιλάδα των Σώχων μεγάλο στρατό έστειλε τον Παρμενίωνα με τους Θράκες, τους Θεσσαλούς και τους άλλους Έλληνες να καταλάβει τη στενή διάβαση που οδηγούσε από την Κιλικία στη Συρία, που διερχόταν μεταξύ του όρους Ἁμανός και της θάλασσας, δηλαδή του Ισσικού κόλπου και το φύλαγε μικρή δύναμη, η οποία τράπηκε αμέσως σε φυγή. Ο Αλέξανδρος ασχολήθηκε πρώτα με την υποταγή των ορεινών φυλών της τραχείας Κιλικίας, επέστρεψε κατόπιν στην Ταρσό και προελαύνοντας με τους επίλεκτους πεζούς και τους ιππείς έφθασε διαδοχικά στους Σόλους και στη Μαλλό, πόλη που απάλλαξε από όλους τους φόρους και τίμησε με άλλους τρόπους, καθώς θεωρείτο αποικία των Αργείων με ιδρυτή τον Αμφίλοχο.
thumb|right|300px|"Ως μάχη της Ισσού".
Νίκος Καραβίδας

Ο Νίκος Καραβίδας (γενν. 1962) είναι παλαίμαχος Έλληνας μέσος ποδοσφαιριστής, ο οποίος αγωνίστηκε σε Παναθηναϊκό, ΟΦΗ και Πανιώνιο στα τέλη της δεκαετίας του ’80 και στις αρχές της δεκαετίας του ’90.
Γιώργος Καπουράνης

Ο Γιώργος Καπουράνης (γεννήθηκε στις 20 Μαΐου 1966 στο Όλπε της Γερμανίας) είναι Έλληνας παλαίμαχος διεθνής μεσοαμυντικός ποδοσφαιριστής, ο οποίος αγωνίστηκε σε Ολυμπιακό, Πανιώνιο, Αθηναϊκό και Παναθηναϊκό στα τέλη της δεκαετίας του ’80 και στις αρχές της δεκαετίας του ’90. Ήταν μέλος της εθνικής ελπίδων που το 1988 έφτασε στον τελικό στο Ευρωπαϊκό πρωτάθλημα ποδοσφαίρου Ελπίδων.
Γεώργιος Εφραίμ

Ο Γεώργιος Εφραίμ, γεννημένος στις 5 Ιουλίου 1989, είναι Κύπριος ποδοσφαιριστής. Αγωνίζεται στη θέση του μέσου επιθετικού.
Χρήστος Κουτρόπουλος

Ο Χρήστος Κουτρόπουλος (γεν. 1963) είναι Έλληνας αμυντικός ποδοσφαιριστής, ο οποίος αγωνίστηκε για πολλά χρόνια στον Πανιώνιο τη δεκαετία του ’80 και στις αρχές της δεκαετίας του ’90. Υπήρξε διεθνής με την Εθνική Ελπίδων και την ολυμπιακή ομάδα.
ΟΝ Κέρζενγκ 97

Η ΟΝ Κέρζενγκ 97 (UN Käerjéng 97) είναι αθλητικός σύλλογος του Λουξεμβούργου. Έχει χρώματα το μπλε και άσπρο. Ιδρύθηκε το 1997 από την ενοποίηση δύο ομάδων, της Bascharage και της Jeunesse Hautcharage.
Δήμος Μαραθοκάμπου

Ο Δήμος Μαραθοκάμπου λειτούργησε σύμφωνα με το Σχέδιο Καποδίστριας ως δήμος του νομού Σάμου από το 1999 έως το 2010 με έδρα τον Μαραθόκαμπο.

Ήταν ένας από τους τέσσερις δήμους, στους οποίους διαιρείτο διοικητικά η Σάμος και ένας από τους οκτώ του νομού Σάμου. Βρισκόταν στα νοτιοδυτικά του νησιού. Ο δήμος Μαραθοκάμπου περιελάμβανε πέντε δημοτικά διαμερίσματα και είχε συνολικό πληθυσμό 2.837 κατοίκους.
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Σάμου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: Δ.δ. Μαραθοκάμπου [ 1.960 ] 
::* ο Μαραθόκαμπος [ 1.329 ] 
::* η Αγία Κυριακή [ 57 ] 
::* η Βελανιδιά (Δ.δ. Μαραθοκάμπου) [ 69 ] 
::* τα Ισώματα [ 17 ] 
::* ο Κάμπος (Δ.δ. Μαραθοκάμπου) [ 237 ] 
::* ο Λιμνιώνας [ 18 ] 
::* ο Όρμος Μαραθοκάμπου [ 221 ] 
::* το Παλαιοχώρι [ 12 ] 
::* τα Σεβασταίικα [ 0 ] 
: Δ.δ. Καλλιθέας -- η Καλλιθέα [ 204 ] 
: Δ.δ. Κουμαίικων [ 402 ] 
::* τα Κουμαίικα [ 372 ] 
::* η Βελανιδιά (Δ.δ. Κουμαίικων) [ 8 ] 
::* ο Όρμος Κουμαίικων [ 22 ] 
: Δ.δ. Νεοχωρίου -- Δ.δ. Νεοχωρίου Σάμου [ 84 ] 
::* το Νεοχώρι [ 84 ] 
: Δ.δ. Σκουραίικων [ 187 ] 
::* τα Σκουραίικα [ 135 ] 
::* ο Κάμπος (Δ.δ. Σκουραίικων) [ 7 ] 
::* η Πέρρη [ 28 ] 
::* ο Πεύκος [ 17 ]
Γιάντρανκα Κόσορ

Η Γιάντρανκα Κόσορ ("Jadranka Kosor", 1 Ιουλίου 1953-) είναι πολιτικός και πρώην δημοσιογράφος από την Κροατία. Έγινε η πρώτη γυναίκα πρωθυπουργός στη χώρα της και υπηρέτησε από τις 6 Ιουλίου του 2009, έπειτα από την παραίτηση του πρωθυπουργού Ίβο Σάναντερ μέχρι τις 23 Δεκεμβρίου 2011. Έχει έναν γιο και ομιλεί απταίστως αγγλικά. Το 2010 βραβεύτηκε από το περιοδικό "Glamour" για την προσήλωσή της σε θέματα γυναικών, με τον τίτλο "Γυναίκα της Χρονιάς".
Φρανκ Καμπούι

O Φρανκ Καμπούι (Frank Ofagioro Kabui, γενν. στις 20 Απριλίου 1946) ήταν ο έκτος Γενικός Κυβερνήτης των Νήσων Σολομώντα από τις 7 Ιουλίου του 2009 ως τις 7 Ιουλίου του 2019. Είναι πρώην δικαστής του Ανωτάτου Δικαστηρίου και Εισαγγελέας. Έχει τιμηθεί με το Σταυρό των Νήσων του Σολομώντα, όπως επίσης και από τα Τάγματα του Αγίου Μιχαήλ και Αγίου Γεωργίου (CMG) και της Βρετανικής Αυτοκρατορίας (ΟΒΕ).
Ανδρέας Παπαθανασίου

Ο Ανδρέας Παπαθανασίου είναι Κύπριος ποδοσφαιριστής, γεννημένος στη Λάρνακα στις 3 Οκτωβρίου 1983. Αγωνίζεται στη θέση του επιθετικού. Ξεκίνησε την καριέρα του από τον Ερμή Αραδιπου που αγωνιζόταν στην Β κατηγορία. Αποδεικτικέ δεινός σκόρερ και έτσι με 97 συμμετοχές σκόραρε 80 τέρματα. Η δυνατότητα του να σκοράρει του έδωσε το έναυσμα για να πάει σε ψηλότερο επίπεδο ψάχνοντας το ποδοσφαιρικό του μέλλον σε ομάδα 1ης Κατηγορίας. Πήγε στο ΑΠΟΕΛ οπού εκεί δεν πηρέ τις συμμετοχές που θα περίμενε καθώς ο προπονητής της ομάδας δεν του έδειξε εμπιστοσύνη και έτσι επέστρεψε πίσω στον Ερμή σαν δανεικός αυτή την φορά. Με την επιστροφή του στην παλιά του ομάδα πηρέ αμέσως θέση βασικού. Με 10 τέρματα σε 11 συμμετοχές βοήθησε τον Ερμή να κατακτήσει το πρωτάθλημα Β κατηγορίας και να προβιβάσει στην Α. Τον Ιούνη του 2009 επέστρεψε πίσω στο ΑΠΟΕΛ

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ερμή Αραδίππου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ανόρθωσης
Δήμος Άργους

right|300px|thumb|Το κάστρο του Άργους
Ο Δήμος Άργους ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Άργους-Μυκηνών. Βρίσκόταν στα βορειοδυτικά του νομού και κάλυπτε μεγάλο τμήμα της αργολικής πεδιάδας, μέχρι το όρος Αρτεμίσιο. Συνόρευε με τους δήμους Κουτσοποδίου, Λυρκείας, Μιδέας, Λέρνας, Μυκηναίων, Νέας Κίου και με την κοινότητα Αχλαδοκάμπου. Ο δήμος είχε πληθυσμό 29.228 κατοίκους σύμφωνα με την απογραφή του 2001 και ήταν ο μεγαλύτερος σε πληθυσμό δήμος της Αργολίδας. Έδρα του δήμου ήταν το Άργος

Ο δήμος Άργους περιλάμβανε τα παρακάτω δημοτικά διαμερίσματα και οικισμούς:
: Δ.δ. Άργους [ 24.700 ]
::* το Άργος [ 24.239 ]
::* η Άκοβα [ 199 ]
::* η Κόκλα [ 164 ]
::* το Τημένιο [ 98 ]
: Δ.δ. Δαλαμανάρας -- η Δαλαμανάρα [ 730 ]
: Δ.δ. Ελληνικού (Κρυονερίου) [ 435 ]
::* το Κρυονέρι [ 0 ]
::* το Ελληνικό [ 383 ]
::* η Ζόγκα [ 36 ]
::* η Κρύα Βρύση [ 16 ]
::* το Τουρνίκι [ 0 ]
: Δ.δ. Ήρας -- η Ήρα [ 390 ]
: Δ.δ. Ινάχου [ 830 ]
::* ο Ίναχος [ 665 ]
::* το Τρίστρατο [ 165 ]
: Δ.δ. Κεφαλαρίου [ 773 ]
::* το Κεφαλάρι [ 624 ]
::* η Μαγούλα [ 149 ]
: Δ.δ. Κουρτακίου -- το Κουρτάκι [ 266 ]
: Δ.δ. Λάλουκα -- ο Λάλουκας [ 663 ]
: Δ.δ. Πυργέλλας -- η Πυργέλλα [ 441 ]
Ζεάν Παουλίστα

Ο Ζεάν Παουλίστα είναι ποδοσφαιριστής γεννηθείς του 1977 και αγωνίζεται στην θέση του επιθετικού.

Ξεκίνησε την καριέρα του το 1996 αγωνιζόμενος στην Κορίνθιανς μέχρι το 1997 που αγωνίστηκε για την Ταουμπατέ ως το 1998. Από το 1998 ως 2005 αγωνίστηκε σε ομάδες της Πορτογαλίας ενώ από το 2005 ως το 2008 στην Βίσλα Κρακοβίας. Το 2008 μεταγράφηκε στην ομάδα του ΑΠΟΕΛ και κατέκτησε το πρωτάθλημα Κύπρου το 2009. Σήμερα αγωνίζεται στην ΑΕΚ Λάρνακας.
Πέτρος Μίχος

Ο Πέτρος Μίχος (Αγρίνιο, 17 Φεβρουαρίου 1959) είναι Έλληνας παλαίμαχος διεθνής αμυντικός ποδοσφαιριστής, ο οποίος ξεκίνησε από τον Παναιτωλικό και αγωνίστηκε για πολλά χρόνια στον Ολυμπιακό και τον Πανιώνιο από τα τέλη της δεκαετίας του '70 ως τις αρχές της δεκαετίας του '90. Υπήρξε 51 φορές διεθνής.
Δήμος Ευδήλου

Ο Δήμος Ευδήλου λειτούργησε σύμφωνα με το Σχέδιο Καποδίστριας ως δήμος του νομού Σάμου από το 1999 έως το 2010 με έδρα τoν Εύδηλο.

Ήταν από τους τρεις δήμους, στους οποίους διαιρείτο διοικητικά η Ικαρία και ένας από τους οκτώ του νομού Σάμου. Καταλάμβανε το κεντρικό τμήμα του νησιού. Ο Δήμος Ευδήλου περιελάμβανε έξι δημοτικά διαμερίσματα, είχε συνολικό πληθυσμό 2.831 κατοίκους και έκταση 78,8 τ. χλμ.. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Ικαρίας της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: Δ.δ. Ευδήλου [ 726 ] 
::* ο Εύδηλος [ 461 ] 
::* η Αγία Κυριακή [ 74 ] 
::* τα Δεκάκια [ 0 ] 
::* ο Δρούτσουλας [ 24 ] 
::* το Κεραμείο [ 85 ] 
::* το Κυπαρίσσι [ 8 ] 
::* η Ξανθή [ 31 ] 
::* το Φύτεμα [ 43 ] 
: Δ.δ. Αρεθούσης [ 187 ] 
::* η Αρέθουσα [ 116 ] 
::* το Κυπαρίσσι Αρεθούσης [ 16 ] 
::* η Πέρα Αρέθουσα [ 44 ] 
::* ο Φοίνικας [ 11 ] 
: Δ.δ. Δάφνης [ 520 ] 
::* η Δάφνη [ 130 ] 
::* η Ακαμάτρα [ 191 ] 
::* τα Κοσοίκια [ 80 ] 
::* το Πετροπούλι [ 51 ] 
::* η Πλαγιά [ 3 ] 
::* το Στελί [ 65 ] 
: Δ.δ. Καραβοστάμου -- το Καραβόσταμο [ 524 ] 
: Δ.δ. Μαγγανίτου [ 216 ] 
::* ο Μαγγανίτης [ 200 ] 
::* το Καλαμονάρι [ 16 ] 
: Δ.δ. Φραντάτου [ 658 ] 
::* το Φραντάτο [ 136 ] 
::* το Αυλάκι [ 106 ] 
::* η Καλαμουρίδα [ 6 ] 
::* ο Κάμπος [ 216 ] 
::* η Κρεμαστή [ 13 ] 
::* το Μάραθο [ 86 ] 
::* η Πηγή [ 71 ] 
::* ο Στάβλος [ 24 ]
Δήμος Πυθαγορείου

Ο Δήμος Πυθαγορείου λειτούργησε σύμφωνα με το Σχέδιο Καποδίστριας ως δήμος του νομού Σάμου από το 1999 έως το 2010 με έδρα το Πυθαγόρειο, το οποίο είναι κτισμένο στην θέση της αρχαίας Σάμου. 

Ήταν ένας από τους τέσσερις δήμους, στους οποίους διαιρείτο διοικητικά η Σάμος και ένας από τους οκτώ του νομού. Βρισκόταν στα νοτιοανατολικά του νησιού, περιελάμβανε έντεκα δημοτικά διαμερίσματα και είχε συνολικό πληθυσμό 9.003 κατοίκους. Ήταν ο μεγαλύτερος σε έκταση δήμος του νησιού με συνολική έκταση 164,6 τ. χλμ.. Ήταν επίσης ο δήμος με την μεγαλύτερη τουριστική κίνηση στο νησί της Σάμου, μαζί με τον δήμο Βαθέος. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Σάμου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: Δ.δ. Πυθαγορείου [ 1.642 ] 
::* το Πυθαγόρειο [ 1.327 ] 
::* ο Καρπόβουλος [ 23 ] 
::* η Νέα Πόλη [ 211 ] 
::* οι Πούντες [ 81 ] 
: Δ.δ. Κουμαραδαίων [ 158 ] 
::* οι Κουμαραδαίοι [ 157 ] 
::* η Μονή Μεγάλης Παναγίας [ 1 ] 
: Δ.δ. Μαυρατζαίων [ 401 ] 
::* οι Μαυρατζαίοι [ 363 ] 
::* οι Γιώνιδες [ 35 ] 
::* η Μονή Τιμίου Σταυρού [ 3 ] 
: Δ.δ. Μεσογείου -- το Μεσόγειο [ 143 ]
: Δ.δ. Μύλων -- οι Μύλοι [ 265 ]
: Δ.δ. Μυτιληνιών [ 2.437 ] 
::* οι Μυτιληνιοί [ 2.340 ] 
::* η Καμάρα [ 4 ] 
::* η Μονή Αγίας Τριάδος [ 4 ] 
::* το Ποτάμι Μεσοκάμπου [ 79 ] 
::* ο Ριζοβράχος [ 10 ] 
: Δ.δ. Παγώνδου [ 1.294 ] 
::* ο Παγώνδας [ 764 ] 
::* το Ηραίο [ 495 ] 
::* η Κολόνα [ 35 ] 
: Δ.δ. Πανδρόσου -- το Πάνδροσο [ 166 ]
: Δ.δ. Πύργου -- ο Πύργος [ 562 ]
: Δ.δ. Σπαθαραίων [ 438 ] 
::* οι Σπαθαραίοι [ 273 ] 
::* το Αβάντι (ο Ζέφυρος) [ 32 ] 
::* ο Απόστολος Παύλος [ 17 ] 
::* η Βεργή [ 23 ] 
::* το Καλογερικό [ 5 ] 
::* η Κύργιαννη [ 36 ] 
::* το Λιμνονάκι [ 26 ] 
::* το Μετόχι [ 4 ] 
::* η Σαμιοπούλα (νησίδα) [ 5 ] 
::* η Συκιά [ 17 ] 
: Δ.δ. Χώρας [ 1.497 ] 
::* η Χώρα [ 1.448 ] 
::* το Ποτοκάκι [ 49 ]
Α΄ κατηγορία πετοσφαίρισης ανδρών Κύπρου

Η Α΄ κατηγορία πετοσφαίρισης ανδρών Κύπρου είναι το ανώτατο πρωτάθλημα πετοσφαίρισης ανδρών στην Κύπρο. Διοργανώνεται από τη Κυπριακή Ομοσπονδία Πετοσφαίρισης (ΚΟΠΕ). Ξεκίνησε το 1978. Από το πρωτάθλημα αυτό ανακηρύσσεται ο πρωταθλητής Κύπρου και καθορίζονται οι ομάδες που θα εκπροσωπήσουν την Κύπρο στις ευρωπαϊκές διοργανώσεις πετοσφαίρισης. Πολυνίκης του θεσμού είναι η Ανόρθωση με 18 πρωταθλήματα.
Δήμος Ραχών

Ο Δήμος Ραχών λειτούργησε σύμφωνα με το Σχέδιο Καποδίστριας ως δήμος του νομού Σάμου από το 1999 έως το 2010 με έδρα τον Χριστό.

Ήταν ένας από τους τρεις δήμους, στους οποίους διαιρείτο διοικητικά η Ικαρία και ένας από τους οκτώ του νομού Σάμου. Ο Δήμος Ραχών βρισκόταν στα δυτικά του νησιού, περιελάμβανε τρία δημοτικά διαμερίσματα, είχε συνολικό πληθυσμό 2.238 κατοίκους και έκταση 101,8 τ. χλμ.. Ήταν ο μεγαλύτερος σε έκταση δήμος της Ικαρίας. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Ικαρίας της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: Δ.δ. Ραχών [ 1.238 ] 
::* ο Χριστός [ 361 ] 
::* ο Άγιος Δημήτριος [ 157 ] 
::* ο Αρμενιστής [ 130 ] 
::* οι Βρακάδες [ 137 ] 
::* οι Καρές [ 24 ] 
::* οι Κάτω Ράχες [ 51 ] 
::* οι Κουνιάδοι [ 71 ] 
::* ο Μαυριαννός [ 3 ] 
::* ο Νάνουρας [ 38 ] 
::* τα Ξήντα [ 16 ] 
::* η Προεσπέρα [ 29 ] 
::* ο Προφήτης Ηλίας [ 189 ] 
::* οι Τσακάδες [ 32 ] 
: Δ.δ. Αγίου Πολυκάρπου [ 649 ] 
::* ο Άγιος Πολύκαρπος [ 207 ] 
::* ο Άγιος Παντελεήμονας [ 39 ] 
::* το Γιαλισκάριον [ 118 ] 
::* οι Καστανιές (τ. το Τραγοστάσι) [ 123 ] 
::* οι Λαψαχάδες [ 28 ] 
::* οι Λομβαρδάδες [ 47 ] 
::* τα Μανδριά [ 87 ] 
::* η Μονή Μουντέ [ 0 ] 
: Δ.δ. Καρκιναγρίου [ 351 ] 
::* το Καρκινάγριον [ 204 ] 
::* το Αμάλο [ 81 ] 
::* ο Κάλαμος [ 19 ] 
::* η Λαγκάδα [ 11 ] 
::* το Πέζι [ 17 ] 
::* το Τραπάλο [ 19 ]
Δήμος Ευεργέτουλα

Ο Δήμος Ευεργέτουλα λειτούργησε, σύμφωνα με το Σχέδιο Καποδίστριας, ως δήμος του νομού Λέσβου από το 1999 έως το 2010 με έδρα τη Συκούντα.

Βρισκόταν στο ανατολικό τμήμα του νησιού της Λέσβου, αποτελείτο από επτά δημοτικά διαμερίσματα και είχε συνολικό πληθυσμό 3.336 κατοίκους. Η έκταση του δήμου ήταν 88,9 τ.χλμ.. 

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Λέσβου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

: Δ.δ. Συκούντος [ 368 ] 
::* η Συκούντα [ 346 ] 
::* το Γιαλού Πηγάδι [ 19 ] 
::* η Σκάλα Συκούντος [ 3 ] 
: Δ.δ. Ασωμάτου -- ο Ασώματος [ 328 ]
: Δ.δ. Ιππείου [ 900 ] 
::* το Ίππειο [ 854 ] 
::* το Καγιάνι [ 15 ] 
::* η Λάρσος [ 31 ] 
: Δ.δ. Κάτω Τρίτους [ 767 ] 
::* το Κάτω Τρίτος [ 712 ] 
::* τα Πηγαδάκια [ 55 ] 
: Δ.δ. Κεραμείων [ 446 ] 
::* τα Κεραμεία [ 400 ] 
::* ο Άγιος Γεώργιος [ 46 ] 
: Δ.δ. Λάμπου Μύλων -- οι Λάμπου Μύλοι [ 164 ]
: Δ.δ. Μυχού [ 363 ] 
::* η Μυχός [ 133 ] 
::* τα Γεράνια [ 8 ] 
::* το Κουφό Βουνό [ 222 ]
Δήμος Αγιάσου

Ο Δήμος Αγιάσου λειτούργησε σύμφωνα με το Σχέδιο Καποδίστριας ως δήμος του νομού Λέσβου από το 1999 έως το 2010 με έδρα την Αγιάσο.

Βρισκόταν στο κεντρικό τμήμα του νησιού της Λέσβου. Αποτελείτο από ένα μόνο δημοτικό διαμερίσματα και έχει συνολικό πληθυσμό 2.587 κατοίκους. Η έκταση του δήμου ήταν 79,7 τ.χλμ. Ο Δήμος Μυτιλήνης συνόρευε στα βόρεια με τους δήμους Λουτροπόλεως Θερμής και Ευεργέτουλα.

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Λέσβου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:
: Δ.δ. Αγιάσου [ 2.587 ] 
::* η Αγιάσος [ 2.498 ] 
::* η Καρήνη [ 18 ] 
::* η Μεγάλη Λίμνη [ 3 ] 
::* το Σανατόριο [ 68 ]
Επαρχία Βάλγκα

<br>

right|250px|thumb|Η θέση της επαρχίας Βάλγκα στον χάρτη της Εσθονίας
Η Επαρχία Βάλγκα (εσθονικά:Valga maakond), ή Βάλγκαμαα, είναι μια από τις 15 Επαρχίες της Εσθονίας. Πρωτεύουσά της είναι η Βάλγκα, που βρίσκεται στα σύνορα Εσθονίας-Λεττονίας. Η θέση της είναι στο νότιο τμήμα της χώρας και συνορεύει με τις επαρχίες Πόλβα και Βόρου ανατολικά, την Λεττονία νότια και δυτικά, και τις επαρχίες Βίλγιαντι και Τάρτου προς τον βορρά. Το 2.6% του συνολικού πληθυσμού της Εσθονίας ζει στην επαρχία Βάλγκα.